סאלו פלור

**סאלו פלור** (בצ'כית: **Salo Flohr **; 21 בנובמבר 1908 – 18 ביולי 1983) היה שחמטאי יהודי-צ'כי ולאחר מכן סובייטי שנחשב לשחמטאי מוביל בתחילת המאה ה-20, בדרגת רב-אמן. הפך לגיבור לאומי בצ'כוסלובקיה במהלך שנות ה-30 ושמו שימש בין היתר למכירת מוצרי יוקרה של אותו הזמן. הוא שלט ברבות מהתחרויות לפני מלחמת העולם השנייה ובנקודת זמן מסוימת נחשב למתמודד של ממש על תואר אלוף העולם בשחמט. פלור היה גם סופר שחמט מכובד וכן שופט שחמט בין-לאומי.

## ביוגרפיה
לפלור הייתה ילדות קשה מלווה במשברים אישיים. הוא נולד למשפחה יהודית בהורודנקה שהייתה אז בתחומי האימפריה האוסטרו-הונגרית וכיום נמצאת באוקראינה. פלור ואחיו איבדו את הוריהם במהלך מלחמת העולם הראשונה בטבח ושניהם נמלטו למדינה שזה עתה נוצרה – צ'כוסלובקיה.

פלור התיישב בפראג, ובהדרגה צבר מוניטין של שחמטאי מוכשר בכך ששיחק בבתי הקפה הרבים של העיר תמורת כסף. במהלך 1924 השתתף במשחקים סימולטניים שניתנו על ידי ריכרד רטי ורודולף שפילמן. פלור עצמו נהנה להופיע במשחקים סימולטניים עד לשנות השבעים לחייו.

## טוען לכתר אליפות העולם
פלור ניצח בתחרויות לזכרו של קאוטסקי שנערכו בפראג בשנים 1928 ו-1929, ופתח את הקריירה הבין-לאומית שלו בתחרות רוגאסקה סלטינה בסלובניה. בתחרות ראשונה זו הגיע למקום השני, אחרי עקיבא רובינשטיין. פלור החל גם לעבוד כעיתונאי שחמט, ואחת מהמטלות הראשונות שלו הייתה לכסות את תחרות ברלין 1928 שם המשיך להרוויח כסף ממשחקי שחמט ששיחק מהצד.

יכולתו השחמטאית של פלור הגיעה לשיאה בשנות השלושים, כאשר היה לאחד מהשחקנים החזקים בעולם ולמועמד מוביל על כתר אליפות העולם. פלור זכה באליפות צ'כוסלובקיה בשנים 1933 ו-1936 ושיחק בתחרויות רבות ברחבי אירופה כאשר הוא מסיים לרוב בין שלושת הראשונים. ניצחונותיו הבולטים היו בבד סליאץ' בשנת 1932 כאשר חלק מקום ראשון עם מילן וידמר, סכוונינגן 1933, בד ליבנורדה בשנת 1934 עם 9.5/11, ברצלונה 1935 שם חלק מקום ראשון עם ג'ורג' קולטנובסקי, מוסקבה 1935 שם חלק מקום ראשון עם אלוף העולם לעתיד מיכאל בוטביניק, פודהברדי בשנת 1936 עם תוצאה יוצאת דופן +10 =6 -1 (13/17), קמרי 1937 שם חלק מקום ראשון עם שמואל רשבסקי וולדימיר פטרוב. במהלך אותה תקופה היו לו גם תוצאות נוספות ראויות לציון כגון תחרות ברן ב-1932, חלק מקום שני עם 11.5/15 אחרי אלוף העולם אלכסנדר אלכין, ציריך 1934, חלק מקום שני עם 12/15 אחרי המנצח אלכסנדר אלכין ופרנו 1937, שני אחרי פול שמידט.

פלור ביקר לעיתים קרובות באנגליה, והצטיין בתחרויות הייסטינגס של ראשית שנות השלושים. הוא ניצח בתחרויות 1931/32, 1932/33, 1933/34, חלק מקום ראשון עם מקס אויבה וג'ורג' אלן תומאס בשנת 1934/35

:

והיה שני אחרי ראובן פיין בשנת 1935/36. כמו כן ניצח בתחרות מרגייט בשנת 1936, לפני אלוף העולם לשעבר חוסה ראול קפבלנקה.

:

בשנת 1936 הוזמן לתחרות השחמט בנוטינגהאם 1936 הנחשבת עד היום לאחת התחרויות החזקות שהתקיימו אי פעם. פלור הגיע למקום השביעי וזכור ניצחונו על קפבלנקה מתחרות זו.

בנוסף הייתה לפלור הצלחה לא מבוטלת בדו-קרבות שקיים. פלור ארגן שני דו-קרבות מול יריביו העיקריים להתמודדות על אליפות העולם נגד אלכסנדר אלכין. בשנת 1932 סיים בתיקו +3 -3 =10 מול מקס אויבה שזמן קצר לאחר מכן הפך לאלוף העולם, ובשנת 1933 סיים בתיקו +2 -2 =8 מול מיכאל בוטביניק שהפך לאלוף העולם לאחר מלחמת העולם השנייה. בנוסף ניצח פלור את יסטה סטולץ 5.5-2.5 בשנת 1931, שנה לאחר מכן ניצח בהפרש קטן את  שהיה אלוף אנגליה בשנים 1932–1933 3.5-2.5. כמו כן ניצח פלור את יוהנס ון דן בוש 6-2 באותה שנה. בשנת 1933 ניצח דו-קרב מול אוסקר נגלי 4-2 ואת  4.5-1.5.

## הופעות באולימפיאדות
פלור שיחק בנבחרתה האולימפית של צ'כוסלובקיה בחמש אולימפיאדות:
* בשנת 1930, באולימפיאדה השלישית שהתקיימה בהמבורג, בלוח הראשון השיג תוצאה של +14 -2 =1
בין היתר ניצח את גדעון סטולברג, גזה מארוצי, אריך אליסקסיס, פרדריק ייטס והרמן שטיינר
* בשנת 1931, באולימפיאדה הרביעית שהתקיימה בפראג, בלוח הראשון השיג תוצאה של +8 -4 =6
בין היתר ניצח את מילן וידמר וולדאס מיקאנס
* בשנת 1933, באולימפיאדה החמישית שהתקיימה בפולקסטון, בלוח הראשון השיג תוצאה של +6 -2 =6
בין היתר ניצח את יצחק קשדן.
* בשנת 1935, באולימפיאדה השישית שהתקיימה בורשה, בלוח הראשון השיג תוצאה של +9 -0 =8
בין היתר ניצח את פאול קרס, יסטה סטולץ, ולדימיר פטרוב,
* בשנת 1937, באולימפיאדה השביעית שהתקיימה בסטוקהולם, בלוח הראשון השיג תוצאה של +9 -0 =7
בין היתר ניצח את גדעון סטולברג וחוליו בולבוצ'אן.

באולימפיאדות אלו זכה פלור בשש מדליות: מדליית כסף אישית באולימפיאדה השלישית שהתקיימה בהמבורג, מדליית ארד קבוצתית באולימפיאדה הרביעית שהתקיימה בפראג, מדליית כסף קבוצתית ומדליית ארד אישית באולימפיאדה החמישית שהתקיימה בפולקסטון, מדליית זהב אישית באולימפיאדה השישית שהתקיימה בורשה ומדליית זהב אישית באולימפיאדה השביעית שהתקיימה בסטוקהולם. התוצאה המצטברת של פלור הייתה 60/82, הישג יוצא מהכלל של 73% מול צמרת השחמטאים מכל העולם, אמנם למעט שחקני ברית המועצות שלא נטלו חלק באירועים אלו.

## מועמד רשמי לאליפות העולם – משברים
פלור התחתן בשנת 1935, ובשנת 1937 נבחר על ידי פיד"ה כמועמד הרשמי להתחרות מול אלכין על אליפות העולם. מלחמת העולם השנייה שכבר איימה באופק הפכה עבור פלור לבלתי אפשרית את משימת גיוס הסכום הכספי הנדרש בארצו צ'כוסלובקיה, וכך נפלה תוכנית ההתמודדות. בשנת 1938 היה פלור אחד משמונה שחקני העילית שהוזמנו לתחרות AVRO. פלור סיים במקום האחרון ובכך בא הקץ לסיכוייו להתמודד מול אלכין. AVRO הייתה ככל הנראה הפעם היחידה בהיסטוריה השחמטאית בה שמונה השחמטאים המובילים בעולם התחרו זה מול זה בתחרות חשובה.

:

בשעה ש-AVRO הייתה תחרות חזקה ביותר, ומקומו האחרון של פלור לא היה בחזקת בושה, התוצאה שלו ניתנת להסבר גם בנסיבות האישיות הקשות בעת ההיא. לאחר הסכם מינכן בשנת 1938 נכנס הצבא הגרמני בהסכמת המעצמות אל חבל הסודטים בו היה רוב לתושבים שמוצאם האתני גרמני, ולפלור, ממוצא יהודי אוקראיני הייתה סכנה אישית חמורה. פלור נשאר בהולנד עד תחילת 1939 ושיחק במספר תחרויות קטנות. הוא חלק מקום 1–3 עם 3.5/5 בתחרות אמסטרדם יחד עם מקס אויבה ולאסלו סאבו. הוא חלק מקום 3–4 בתחרות נוספת באמסטרדם (ניצחו: מקס אויבה ו) וניצח בתחרות באארן עם 2.5/3. לאחר מכן נמלטו פלור ובני משפחתו לשוודיה, ולבסוף, בעזרת ידידו מיכאל בוטביניק, למוסקבה. בזמן ששהה בשוודיה חלק יחד עם רודולף שפילמן מקום 1–2 בתחרות גטבורג עם 10/11.

## אזרח סובייטי – התאוששות שחמטאית
פלור הצליח לחזור לרמתו השחמטאית הגבוהה לאחר שחש ביטחון במוסקבה. הוא ניצח בתחרות קמרי עם תוצאה מצוינת של 12/15 וכן ניצח בתחרות חזקה מאוד שהתקיימה בלנינגרד ומוסקבה עם 12/17. חלק מקום שני בתחרות מרגייט עם 6.5/9 (המנצח: פאול קרס)

מרכז|550px|שנת 1939 – תחרות מרגייט

וחלק מקום שני בתחרות בורנמות עם 8.5/11 אחרי אלוף העולם לשעבר מקס אויבה.

פלור לא שיחק בתחרות סובייטיות רשמיות חזקות בין השנים 1940–1942. הוא הפסיד דו-קרב ל 2-0 בעיר באקו בשנת 1942. באותה שנה התאזרח והפך לאזרח סובייטי. פלור פיתח את קריירת הכתיבה שלו בארצו החדשה, ותרם מאמרים למספר עיתונים סובייטים וכן לביטאונים שונים. כאשר ברית המועצות עצרה את הפלישה הנאצית, ולאחר מכן החלה להדוף את הכוחות הגרמניים התחדשה פעילות שחמטאית מסוימת, ובשנת 1943 ניצח פלור בתחרות קטנה אך חזקה בבאקו. בשנת 1944 הוא חלק מקום ראשון עם  בתחרות גדולה בקייב. בשנת 1945 הוא פרש מאליפות ברית המועצות לאחר שלושה משחקי בלבד.

לאחר המלחמה פלור היה עדיין מועמד אפשרי להתמודדות על אליפות העולם, וסיים במקום השישי בתחרות הבינאזורית ב־1948, ובכך קנה זכות להשתתף בתחרות המועמדים שהתקיימה בבודפשט בשנת 1950. בתחרות זו סיים במקום אחרון משותף עם 7/18 ולא ניגש יותר להתמודדות בסבב התחרויות על אליפות העולם. פלור העדיף להתרכז בעיתונאות ובפיתוח תפקיד כמארגן תחרויות שחמט. הוא עדיין שיחק מדי פעם בתחרויות ברמה גבוהה, הן בברית המועצות והן בחו"ל, בהצלחה מסוימת, עד סוף שנות השישים. הוא זכה לתואר שופט בין-לאומי בשנת 1963.

פלור נפטר במוסקבה בשנת 1983.

## השגים ומורשת
פלור היה מהשחקנים הגדולים ביותר שקמו לצ'כוסלובקיה אי פעם, והיה כמעט בלתי מנוצח באולימפיאדות בהן השתתף בשנות השלושים. המאזן התחרותי שלו מרשים, עם כישרון טקטי וטכניקת סיום מצוינת שהביאה לו ניצחונות מפורסמים רבים. פיד"ה העניקה לו תואר רב-אמן ברשימה המקורית של רבי האמנים בשנת 1950.

פלור תרם תרומות חשובות גם לתיאורית הפתיחות: הסתעפות פלור קיימת בלא פחות משש פתיחות עיקריות, כולל הגנת קארו-קאן, הפתיחה הספרדית, הפתיחה האנגלית והגנת גרונפלד. אלוף העולם לשעבר אנטולי קרפוב השתמש במהלך שנות השמונים בהסתעפות פלור-זייצב של הפתיחה הספרדית הסגורה (1. ה4 ה5 2. פו3 פג6 3. רב5 א6 4. רא4 פו6 5. 0-0 רה7 6. צה1 ב5 7. רב3 ד6 8. ג3 0-0 9. ח3 רב7 10. ד4 צה8).

פלור בבסיסו היה אסטרטג שהצטיין בשלב הסיום. הוא העדיף פתיחות סגורות בלבן, ובשיא הקריירה שלו היה קטלני במיוחד בפתיחת גמביט המלכה, כפי שניתן לראות מאוסף המשחקים. פלור, שכמעט אף פעם לא פתח עם 1. ה4, היה מהמפתחים העיקריים של פתיחת קארו-קאן, שהייתה פתיחה נידחת עם מוניטין מפוקפק בשנות העשרים, כאשר החל להשתמש בה.

מלחמת העולם השנייה חיסלה את סיכויי פלור לזכות באליפות העולם והלחץ עליו מהיותו פליט, בפעם השנייה בחייו, השפיע על סגנון משחקו. הוא הפך לשחקן הרבה יותר זהיר במשחקים לאחר מלחמת העולם השנייה וקנה לעצמו תדמית של שחקן המסתפק בתיקו, עם הרבה משחקים קצרים בהם לא התקיים קרב כלשהו. פלור לא היה מסוגל להתמודד עם הדור החדש של הכוכבים הסובייטים שצצו לאחר מלחמת העולם השנייה. שחקנים כגון וסילי סמיסלוב, דוד ברונשטיין, יצחק בולסלבסקי, פאול קרס, אלכסנדר קוטוב, טיגראן פטרוסיאן, יפים גלר, מארק טיימנוב, יורי אברבך, בוריס ספאסקי, מיכאל טל, ויקטור קורצ'נוי ולאוניד שטיין שלטו בזירה עם סגנונותיהם החריפים יותר ושימוש בפתיחות יצירתיות.

לשיא מד הכושר הגיע בשנת 1935 כאשר היה ממוקם שני בעולם, עם מד כושר (מוערך) של 2877. פלור נמנה עם 20 השחקנים המובילים בעולם בין השנים 1930 ו-1951, למעט שנות המלחמה 1942–1944 בהן לא היה פעיל.

פלור מעולם לא ניצח את אלכין והמאזן ביניהם עומד על -5 =7 בשנים עשר משחקים. אלכין שיחק בסגנון טקטי חריף, ובנוסף גם שיחק משחק עמדתי ברמה גבוהה מאוד. מאוד לא סביר שפלור היה מצליח לזכות בדו-קרב מולו, לו ניתנה לו ההזדמנות.

## משחקי מופת
### לבן: רפאל דומנץ' שחור: סאלו פלור  1935

פלור משחק בסגנון עמדתי שקט, מבצע סדרת חילופי כלים – מפסיק את ההחלפות – יוצר חולשה שלא ניתן לתקנה ואז ממשיך את חילופי הכלים.

רפאל דומנץ' - סאלו פלור רוזאס 1935 , יוטיוב
### לבן: [[אריך אליסקסיס]] שחור: סאלו פלור זמרינג 1937

זו עמדה בה לשחור יתרון של שני רגלים באגף המלכה לעומת רגלי של הלבן. לא פשוט לזהות שזה יתרון לשחור, למרות העדיפות הברורה של הלבן במרכז הלוח ובאגף המלך. זו עמדה בה צריך להיזהר מחיפזון, כי החלפת רגלי פזיזה באגף המלכה תשאיר רגלי בודד שהלבן לא יתקשה להכותו.

בהמשך הלבן לא דייק בכך שהצריח באגף המלך, בשעה שהיה ראוי להשאיר את המלך קרוב לרגלים באגף המלכה, למשל על ידי מד2 וזאת משום שלשחור אפשרות לנצל את טור ג' הפנוי לצורך תקיפת הרגלי הבודד בטור א'. לאחר חילופי כלים נוצר במסע ה-28 סיום שבו ללבן רץ ולשחור פרש.

## התמודדויות

## משחקיו הבולטים
*Karel Opocensky vs Salo Flohr, Kautsky Memorial, Prague 1927, Sicilian Defence, Accelerated Dragon Variation (B37), 0-1 משחק אופייני לקריירה המוקדמת של פלור, עם משחק עמדתי מדויק מאוד וסיום טקטי נאה
*Salo Flohr vs Salomon Landau, Anvers 1930, Queen's Gambit (D30), 1-0 פלור מטיל טרור על הצד הלבן של גמביט המלכה הנדחה
*Isaac Kashdan vs Salo Flohr, Bled 1931, Ruy Lopez, Modern Steinitz Variation (C76), 0-1 שני שחקנים עמדתיים מדויקים שהיו בצמרת העולמית באותה עת
*Salo Flohr vs Rudolf Spielmann, Bled 1931, Queen's Gambit Declined, Lasker Defence (D55), 1-0 פלור מוציא את הרוח מההתקפה המסוכנת
*Salo Flohr vs Geza Maroczy, Bled 1931, Queen's Gambit Declined, Semi-Slav Defence (D44), 1-0 שני אשפי סיום נפגשים ופלור הצעיר גובר על יריבו
*Salo Flohr vs Efim Bogolyubov, Sliac 1932, King's Indian Defence, Classical Orthodox Variation (E94), 1-0 ההגנה ההודית של המלך עוד הייתה רחוקה מלהפוך לאופנתית. משחקו של השחור זקוק לשיפור ביחס למשחק זה
*Salo Flohr vs Max Euwe, Amsterdam / Karlsbad match 1932, Queen's Gambit, Exchange Variation (D36), 1-0 משחק כמעט מושלם של הלבן מציג אסטרטגיה אופטימלית בהסתעפות זו
*Salo Flohr vs Sir George Thomas, London 1932, Queen's Gambit Declined, Exchange Variation (D36), 1-0 האנגלי המלומד לא מסוגל להתמודד עם המומחה הצ'כי לשחמט
*Mikhail Botvinnik vs Salo Flohr, Leningrad / Moscow match 1933, Caro-Kann Defence, Panov-Botvinnik Attack (B13), 0-1 בוטביניק נוקט בהסתעפות החביבה עליו, אך נאלץ להיכנע
*Salo Flohr vs Mikhail Botvinnik, Leningrad / Moscow match 1933, Nimzo-Indian Defence, Classical Variation (E38), 1-0 פלור מגיע ליתרון של 2 נקודות בדו-קרב, אך בסופו של דבר בוטביניק משווה
*Salo Flohr vs Isaac Kashdan, Folkestone Olympiad 1933, English Opening, Flohr-Mikenas Attack (A18), 1-0 פלור נוקט בהסתעפות שבסופו של דבר תישא את שמו, עם תוצאות טובות
*Salo Flohr vs Gideon Stahlberg, Zurich 1934, Queen's Gambit Declined, Semi-Slav Defence, Botvinnik Variation (D44), 1-0 את ההסתעפות החריפה הזו רק החלו לחקור באותה עת
*Salo Flohr vs Paul Keres, Warsaw Olympiad 1935, Queen's Gambit Declined, Exchange Variation (D37), 1-0 קרס בן ה-19 היה הכוכב החדש בזירה הבינלאומית, אך במשחק זה פלור שיחק ברמה אחרת
*Salo Flohr vs J.R. Capablanca, Nottingham 1936, Queen's Gambit Declined, Tartakower Variation (D59), 1-0 אפילו קפבלנקה הגאון, אלוף העולם לשעבר לא יכול להתגונן מול גמביט המלכה של פלור
*Salo Flohr vs Emanuel Lasker, Moscow 1936, Reti Opening (A06), 1-0 ביצוע עמדתי סולידי בהסתעפות אופנתית היפרמודרנית
*Salo Flohr vs Emanuel Lasker, Nottingham 1936, Queen's Gambit Declined, Exchange Variation (D38), 1-0 עמנואל לסקר הגדול באירוע התחרותי האחרון שלו, נכנע להפרש 40 השנים בינו לבין פלור
*Salo Flohr vs Milan Vidmar, Nottingham 1936, Queen's Gambit, Orthodox (D62), 1-0 וידמר בשלהי הקריירה לא מסוגל עוד להתמודד עם פלור
*Salo Flohr vs Miguel Najdorf, Margate 1939, Queen's Gambit Declined (D31), 1-0 שני פליטים יהודים - מיגל ניידורף הפולני לפני בריחתו לארגנטינה מול פלור שכבר נמלט לברית המועצות
*Salo Flohr vs Igor Bondarevsky, Leningrad / Moscow 1939, Dutch Defence (A90), 1-0 בונדרבסקי בוחר בהגנה ההולנדית החריפה כדי לא להיקלע לגמביט המלכה, אך התוצאה הסופית היא זהה
*David Bronstein vs Salo Flohr, USSR Championship, Moscow 1944, Ruy Lopez, Open Variaton (C82), 0-1 ברונשטיין בן ה-20 כבר בצמרת השחמט הסובייטי, אך כאן מקבל שיעור בשחמט
*Mark Taimanov vs Salo Flohr, USSR Championship, Moscow 1948, Caro-Kann Defence, Two Knights' Variation (B10), 0-1 הגנת קארו קאן הייתה מההגנות החביבות על פלור, בה עשה מספר חידושים חשובים
*Salo Flohr vs Pal Benko, Budapest 1949, Queen's Gambit, Albin Counter-Gambit (D08), 1-0 בנקו הצעיר מנסה את גמביט אלבין החריף כדי להפתיע את פלור, אך ללא הועיל
*Salo Flohr vs Tigran Petrosian, USSR Championship, Moscow 1949, Old Indian Defence (A54), 1-0 פטרוסיאן בן ה-20 כבר בצמרת השחמט הסובייטי, אך כאן מקבל שיעור עמדתי בשחמט
*Salo Flohr vs Laszlo Szabo, Budapest Candidates tournament 1950, Queen's Gambit Declined, Semi-Slav Defence (D43), 1-0 הכוכב ההונגרי החדש לא מסוגל להתמודד מול הדיוק של פלור
*Salo Flohr vs Efim Geller, USSR Championship, Moscow 1950, Reti Opening (A05), 1-0 עוד אמן צעיר לומד כי פלור הוותיק עדיין מסוגל לתת מכות כואבות
*Leonid Stein vs Salo Flohr, Ukrainian Championship, Kiev 1957, Caro-Kann Defence, Flohr-Smyslov Modern Variation (B17), 0-1 עוד מסג' עמדתי מהאמן הוותיק
*Salo Flohr vs J.H. Donner, Beverwijk 1960, English Opening, Symmetrical Variation (A37), 1-0 פלור כבר לא הופיע לעיתים תכופות, אך עדיין כוחו במתניו, בעיקר בלבן
*Salo Flohr vs Bent Larsen, Noordwijk 1965, Sicilian Defence, Accelerated Dragon Variation (B39), 1-0 פלור מנצח את אחד המועמדים לאליפות העולם בניצחונו הגדול האחרון

## כתביו וקריאה נוספת


**12th Chess Tournament of Nations* [Moscow 1956 Olympiad], by Salomon Flohr, Moscow, Fiskultura i Sport, 1957 (Russian).
**Salo Flohr's Best Games of Chess*, by Salomon Flohr (translated from the Russian by Gregory S. Donges), Davenport, Iowa, Thinker's Press, 1985, .
**Grandmaster Flohr*, by Viktor D. Baturinsky (Hg), Moscow, Fiskultura i Sport, 1985 (Russian).
**Salo Flohr und das Schachleben in der Tschechoslawakei*, by Helmut Wieteck, Hamburg, Neu-Jung Verlag, 2005,  (גרמנית).


## קישורים חיצוניים

* סטטיסטיקות על סאלו פלור, chessworld.net
* תחבולות שחמט של פלור, wtharvey.com
* מאמר על פלור, chessville.com
* מידע כללי

## הערות שוליים

קטגוריה:שחמטאים יהודים סובייטים
קטגוריה:שחמטאים יהודים צ'כים
קטגוריה:שחמטאים יהודים בשואה
קטגוריה:מעוטרי עיטור אות הכבוד
קטגוריה:נציגי צ'כוסלובקיה באולימפיאדת השחמט
קטגוריה:רבי-אמנים יהודים
קטגוריה:עסקני שחמט סובייטים
קטגוריה:מחברי ספרי שחמט יהודים
קטגוריה:סופרים יהודים סובייטים
קטגוריה:סופרים יהודים צ'כים
קטגוריה:סופרים יהודים אוקראינים
קטגוריה:גיבורים לאומיים
קטגוריה:צ'כוסלובקיה: אישים בספורט
קטגוריה:עסקני ספורט יהודים
קטגוריה:מהגרים לברית המועצות
קטגוריה:יהודים אוסטרו-הונגרים
קטגוריה:צ'כים שנולדו ב-1908
קטגוריה:נפטרים ב-1983